CELEX: 62016TN0894
Language: fi
Date: 2016-12-19 00:00:00
Title: Asia T-894/16: Kanne 19.12.2016 – Air France v. komissio

13.2.2017   
            
            
               FI
            
            
               Euroopan unionin virallinen lehti
            
            
               C 46/26
            
         Kanne 19.12.2016 – Air France v. komissio
   (Asia T-894/16)
   (2017/C 046/30)
   Oikeudenkäyntikieli: ranska
   
      Asianosaiset
   
   
      Kantaja: Société Air France (Roissy-en-France, Ranska) (edustaja: asianajaja R. Sermier)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan valtiontuista SA.22932 (11/C) (ex NN 37/07), jotka Ranska on myöntänyt Marseille Provencen lentoasemalle ja sitä käyttäville lentoyhtiöille, 20.2.2014 annetun komission päätöksen (EU) 2016/1698 (tiedoksiannettu numerolla C(2014) 870)
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu riidanalaisen päätöksen virheisiin Bouches-du-Rhônen departementin Marseille Provence 2 (MP2) -lentoterminaalille myöntämän tuen osalta. Kantaja katsoo erityisesti, että
               
                           —
                        
                        
                           toimenpide ei ollut täsmällisesti määritettyjen yleistä etua koskevien tavoitteiden mukainen. Riidanalaiseen päätökseen sisältyvää komission arviointia rasittaa sen mukaan perustelujen puutteellisuus, oikeudellinen virhe ja arviointivirhe, joka koskee
                           
                                       —
                                    
                                    
                                       tavoitetta vastata lentoliikenteen odotettuun kasvuun
                                    
                                 
                                       —
                                    
                                    
                                       tavoitetta edistää alueen talouskehitystä,
                                    
                                 
                     
                           —
                        
                        
                           tuki ei ollut välttämätön.
                        
                     
         
               2)
            
            
               Toinen kanneperuste, joka perustuu riidanalaisen päätöksen virheisiin Airport Marketing Services -yhtiön kanssa mainostilan hankinnasta tehdyn sopimuksen osalta.
            
         
               3)
            
            
               Kolmas kanneperuste, joka perustuu riidanalaisen päätöksen virheisiin MP2-lentoterminaalin matkustajakohtaisen lentoasemamaksun osalta.